
PËR NJË SHTESË NË LIGJIN NR.7928, DATË 27.4.1995, “PËR TATIMIN MBI VLERËN E SHTUAR”

Në mbështetje të nenit 101 të Kushtetutës, me propozimin e ministrit të Financave dhe të ministrit të Ekonomisë Publike dhe Privatizimit, Këshilli i Ministrave

V E N D O S I:

Në nenin 26, të ligjit nr.7928, datë 27.4.1995, pas pikës 2 shtohet pika 2.1, me këtë përmbajtje:
“Për importimin e makinerive dhe të pajisjeve, të blera nga KESH, sh.a, zbatohet sistemi i shtyrjes së pagesës së TVSH-së. KESH sh.a, nuk paguan TVSH në doganë, në çastin e importimit të këtyre makinerive dhe pajisjeve. Në deklaratën mujore të TVSH-së, që paraqitet në degën e tatimeve, TVSH-ja e makinerive dhe e pajisjeve të importuara raportohet si detyrim dhe si e zbritshme.
Dogana merr një kopje të faturës së TVSH-së, për të mbyllur llogaritë kontabile të importimeve.”.
Ky akt normativ hyn në fuqi menjëherë, vetëm pasi të jetë njoftuar publikisht në organet e informimit publik.

